ଭୁବନେଶ୍ୱର, ମାର୍ଚ୍ଚ ୨୨ (ଲୋକାଲ ୱାୟାର) : କରୋନା ଭୂତାଣୁ ସଂକ୍ରମଣ ପ୍ରତିହତ କରିବା ଉଦ୍ଦେଶ୍ୟରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କ ଆହ୍ୱାନରେ ଆଜି ସାରା ଦେଶରେ 'ଜନତା କର୍ଫ୍ୟୁ' ଜାରି ରହିଥିବା ବେଳେ ଏହାକୁ ଓଡ଼ିଶାରେ ଲୋକଙ୍କ ସ୍ବତଃସ୍ପୂର୍ତ୍ତ ସମର୍ଥନ ପରିଲକ୍ଷିତ ହୋଇଛି ।
ରାଜ୍ୟର ସରକାର ମଧ୍ୟ ୫ ଜିଲ୍ଲା ଓ ୮ ସହର ମାର୍ଚ୍ଚ ୨୨ ତାରିଖ ସକାଳ ୭ଟାରୁ ୨୯ ତାରିଖ ରାତି ୯ଟା ପର୍ଯ୍ୟନ୍ତ ମଧ୍ୟ ଲକ୍ ଡାଉନ ଘୋଷଣା କରିଛନ୍ତି ।
ରାଜଧାନୀରେ ବସ, ଅଟୋ ରିକ୍ସା ଚଳାଚଳ ଠପ ହୋଇଯାଇଥିବା ବେଳେ ଜନଗହଳୀ ପୂର୍ଣ୍ଣ ରାଜଧାନୀ ଆଜି ହଠାତ୍ ଖାଁ ଖାଁ ହୋଇଯାଇଛି ।
କାଁ ଭାଁ କିଏ ଯିବା ଆସିବା କରୁଥିବା ଦେଖିବାକୁ ମିଳିଛି । କେବଳ କିଛି ଅତ୍ୟାବଶ୍ୟକ ଦୋକାନ ଛାଡ଼ିଦେଲେ ସବୁଠି ତାଲା ଝୁଲୁଛି ।
ଯେଉଁ ଗୋଟିଏ ଦୁଇଟି ଗାଡ଼ି ମଟର ଚାଲିଛି ତାଙ୍କୁ ଅଟକାଇ ପୁଲିସ ଜରୁରୀ କାର୍ଯ୍ୟ ନ ଥିଲେ ଘରେ ରୁହନ୍ତୁ ବୋଲି ନିବେଦନ କରୁଥିବା ଦେଖିବାକୁ ମିଳିଛି ।
ସକାଳୁ ପୁରୀ ସହରର ପ୍ରାୟ ରାସ୍ତାଘାଟରେ ଗାଡି ଚଳାଚଳ ବନ୍ଦ ରହିଛି । ଏହା ସହିତ ବଜାର, ଦୋକାନ ସମ୍ପୂର୍ଣ୍ଣ ବନ୍ଦ ରହିଛି ।
ବ୍ରହ୍ମପୁର ସହର ମଧ୍ୟ ବନ୍ଦ ହୋଇଛି । ସହରର ପ୍ରମୁଖ ଅଞ୍ଚଳର ଗେଟ୍ ବଜାର, କମାପଲ୍ଲୀ ଛକ, ଅନ୍ନପୂର୍ଣ୍ଣା ମାର୍କେଟ, କୋର୍ଟପେଟା ଛକ, ସିଟି ହସ୍ପିଟାଲ ରୋଡ, ନୂଆ ବସଷ୍ଟାଣ୍ଡ, ପୁରୁଣା ବସଷ୍ଟାଣ୍ଡ ଅଞ୍ଚଳ ଜନଶୂନ୍ୟ ରହିଛି ।
ସହରର ମେନ୍ ରୋଡ୍, ବସ୍ ଷ୍ଟାଣ୍ଡ, ଜାତୀୟ ରାଜପଥା-୨୬ର ଟ୍ରାଫିକ ଛକ ଓ ମହାତ୍ମାଗାନ୍ଧୀ ରୋଡ୍ ସବୁଠି ଶୂନଶାନ ସ୍ଥିିତି ରହିଛି ।
ଏହି ଅପ୍ରତ୍ୟାଶିତ ଲକ୍ ଡାଉନ୍ କୁ ଯୁବପିଢି ସମେତ ସବୁ ବର୍ଗର ଲୋକେ ସମର୍ଥନ କରିଛନ୍ତି । ଏନେଇ ସେମାନେ ଲୋକାଲ ୱାୟାରକୁ ନିଜ ମତାମତ ଦେଇଛନ୍ତି ।
ଜନତା କର୍ଫ୍ୟୁ ଏକ ଭଲ ପଦକ୍ଷେପ ଯାହାଦ୍ୱାରା ଆମେ କରୋନା ଭଳି ମହାମାରୀରୁ ନିସ୍ତାର ପାଇପାରିବା ବୋଲି ମଧୁସୂଦନ ଆଇନ ବିଶ୍ୱବିଦ୍ୟାଳୟର ଛାତ୍ର ନେତା ବ୍ରଜଭୂଷଣ ସାହୁ ଲୋକାଲ ୱାୟାରକୁ କହିଛନ୍ତି ।
ତାଙ୍କ ହିସାବରେ, ଜନତା କର୍ଫ୍ୟୁ ଦ୍ବାରା ଆମେ କରୋନା ଭାଇରସର ସକ୍ରିୟ ଅବଧିରୁ ନିଜକୁ ବଞ୍ଚାଇପାରିବ ଓ ନିଜେ ସୁରକ୍ଷିତ ରହିବା ସହ ରାଜ୍ୟବାସୀଙ୍କୁ ସୁରକ୍ଷିତ ରଖିପାରିବା।
ସେହିପରି ରମାଦେବୀ କଲେଜର ଛାତ୍ରୀ ଲୀନା ନନ୍ଦିତା ପରିଡାଙ୍କ ମତରେ କରୋନା ଯୋଗୁଁ ଦେଶ ବାହାରେ ପାଶ୍ଚାତ୍ୟ ସଂସ୍କୃତିକୁ ଭୁଲି ନମସ୍କାରକୁ ଆଦରିବା ଆରମ୍ଭ କଲେଣି ।
ତେଣୁ ଆମେମାନେ ପରିବାର ସହ ଘରେ ରହି ଏହି ପରିସ୍ଥିତିର ମୁକାବିଲା କରିବା ଆବଶ୍ୟକ ଓ ଅନ୍ୟମାନଙ୍କୁ ଭାଇରସ ସମ୍ପର୍କରେ ସଚେତନ କରିବା ।
ଚୀନ ଓ ଇଟାଲୀରେ ଯେପରି ଭୟାବହ ପରିସ୍ଥିତି ସୃଷ୍ଟି ହୋଇଛି ସେପରି ସମସ୍ୟା ରାଜ୍ୟରେ ନ ହେଉ ସେଥିପାଇଁ ସରକାର ଖୁବ ସଚେତନ ଓ ଆମେମାନେ ମଧ୍ୟ ଏଭଳି ପରିସ୍ଥିତିରେ ସାମାଜିକ ଦୂରତା ବଜାୟ ରଖିବା ଆବଶ୍ୟକ ବୋଲି ବାଲେଶ୍ବର ଫକୀର ମୋହନ ବିଶ୍ୱବିଦ୍ୟାଳୟର ରିସର୍ଚ୍ଚ ସ୍କଲାର ବାବୁଲା ବେହେରା କହିଛନ୍ତି ।
ଭୁବନେଶ୍ବର, ମାର୍ଚ୍ଚ ୦୮ (ଲୋକାଲ ୱାୟାର): ଏଲ୍.ପି.ଜି. ସିଲିଣ୍ଡରଠାରୁ ଆରମ୍ଭ କରି ଏଲ୍.ପି.ଜି. ପ୍ରେସର୍ ରେଗୁଲେଟର୍ ସମେତ ଅନ୍ୟ କେତେକ ଯନ୍ତ୍ରାଂଶ ତିଆରି କରି ଗୋଟିଏ ପରେ ଗୋଟିଏ ସଫଳତାର ପାହାଚ ଚଢ଼ିଚାଲିଛନ୍ତି ଯୁବ ଉଦ୍ୟୋଗୀ ସୁପ୍ରୀତି ମିଶ୍ର।
ବାଲେଶ୍ବରସ୍ଥିତ ଇସିପି ଇଣ୍ଡଷ୍ଟ୍ରିର ଚିଫ ଏକଜିକ୍ୟୁଟିଭ୍ ଅଫିସର୍ ସୁପ୍ରୀତି ଏଭଳି ଏକ ଉଦ୍ୟୋଗରେ ସଫଳ ହୋଇଛନ୍ତି, ଯେଉଁ ଉଦ୍ୟୋଗ ଏକଦା ପୁରୁଷ ଙ୍କ ପାଇଁ ହିଁ ଠିକ୍ ବୋଲି କୁହା ଯାଉଥିଲା ।
୧୯୮୭ ମସିହାରେ ବାଲେଶ୍ବରରେ ପାଠପଢା ଶେଷ କରିବାପରେ ସେ ଇଂଲଣ୍ଡର କାର୍ଡିଫ୍ ବିଜନେସ୍ ସ୍କୁଲରେ ଏମ୍.ବି.ଏ. କରିବା ପରେ ଲଣ୍ଡନରେ ପ୍ରଥମେ ଚାକିରି କରିଥିଲେ ।
ସେଠାରୁ ୨୦୦୯ରେ ନିଜ ପାରିବାରିକ ବ୍ୟବସାୟରେ ଯୋଗ ଦେଇ ପଶ୍ଚିମ ଓଡିଶାରେ ମହିଳା ଓ କୃଷି କ୍ଷେତ୍ରର ବିକାଶ ଦିଗରେ ସହଯୋଗର ହାତ ବଢ଼ାଇଥିଲେ ସେ।
ଏହାବ୍ୟତୀତ ସ୍ବଚ୍ଛ ଭାରତ, ସ୍ବଚ୍ଛତା ପ୍ରକଳ୍ପ, ବୃକ୍ଷରୋପଣ, ଅଙ୍ଗ ଦାନ ଭଳି ମହତ୍ କାର୍ଯ୍ୟ ସହିତ ମଧ୍ୟ ଏହି ଯୁବ ଉଦ୍ୟୋଗୀ ଜଡ଼ିତ ରହିଆସିଛନ୍ତି ।
-ବ୍ୟବସାୟ ହେଉ କି ଶିଳ୍ପାନୁଷ୍ଠାନ, ସବୁ କ୍ଷେତ୍ରରେ ସମସ୍ତେ ସଂଘର୍ଷ କରନ୍ତି, ସଫଳତା ଏତେ ସହଜରେ ପ୍ରାପ୍ତ ହୁଏନାହିଁ ।
ଏହି କାମରେ ହାତ ଦେଇ ମୁଁ ପ୍ରତ୍ୟେକ ଦିନ ସଂଘର୍ଷ କରିଛି ଓ ବିଫଳ ମଧ୍ୟ ହୋଇଛି, ଯାହା ମୋତେ ଏତେ ଦୂରକୁ ଆଣିବାରେ ସହଯୋଗ କରିପାରିଛି ।
ଯୁବ ଉଦ୍ୟୋଗୀମାନେ ବିଭିନ୍ନ କ୍ଷେତ୍ରରେ କାର୍ଯ୍ୟ କରିବା ଆରମ୍ଭ କରୁଛନ୍ତି, ତେବେ ଅପେକ୍ଷା ନକରିପାରିବା ଫଳରେ ସେମାନେ ହାର୍ ମାନିଯାଉଛନ୍ତି।
-ମୋର ବ୍ୟବସାୟର ଯାତ୍ରା ମୋ ପରିବାରରୁ ଆରମ୍ଭ ହୋଇଥିଲା ଓ ପରେ ଯେବେ ମୁଁ ମୋ କର୍ମଚାରୀମାନଙ୍କୁ ଜାଣିଲି ଆଉ ସେମାନଙ୍କ ସମସ୍ୟା ହିଁ ମୋତେ ସେମାନଙ୍କର ଆହୁରି ନିକଟବର୍ତ୍ତୀ କରାଇଲା ।
ମୁଁ ସେମାନଙ୍କ ସହଯୋଗ ପାଇଁ ଏକ ଟ୍ରଷ୍ଟ କରିଥିଲି ଓ ସେହି ଟ୍ରଷ୍ଟ ମାଧ୍ୟମରେ ଆମେ ଗୋ ବିକାଶ ସଚେତନତା କାର୍ଯ୍ୟକ୍ରମ ଆରମ୍ଭ କରିଥିଲୁ ।
ଏହି କାର୍ଯ୍ୟକ୍ରମରେ ଗାଈଙ୍କୁ ରଖିବା ଓ ତାଙ୍କ ଦ୍ବାରା ଉତ୍ପାଦନ ତଥା ଉପାର୍ଜନ କରିବା ଦିଗରେ ସଚେତନତା ସୃଷ୍ଟି କରାଇଲୁ ।
ସେହିପରି କଳାହାଣ୍ଡି, ବଲାଙ୍ଗିର ଓ କୋରାପୁଟରେ ହୋଟେଲ ନଥିବା ଦେଖି ସେଠାରେ ପର୍ଯ୍ୟଟକଙ୍କ ସୁବିଧା ପାଇଁ ଆମେ ହୋଟେଲ ବ୍ୟବସାୟ ମଧ୍ୟ ଆରମ୍ଭ କରିଛୁ ।
ଆପଣଙ୍କ ପ୍ରଥମ ପ୍ରୟାସକୁ କିଛି ସମର୍ଥନ କରୁଥିବାବେଳେ କିଛି ବିରୋଧ ମଧ୍ୟ କରୁଥିବେ, ସେସମୟରେ କେହି ସେହି ଜିନିଷକୁ ନିଜେ ମଧ୍ୟ ଆରମ୍ଭ କରିଦେଇଥିବେ ।
ଅଭୟାରଣ୍ୟରେ ହାତୀ ବ୍ୟତୀତ ଜଙ୍ଗଲୀ ମଇଁଷି, ଚୌଶିଂଗା ହରିଣ, ଭାରତୀୟ ଗୟଳ , ସମ୍ବର, କଲରା ପତ୍ରିଆ ବାଘ, ନୀଳ ଗାଈ ଆଦି ଅନେକ ପ୍ରଜାତିର ପଶୁ ତଥା ଅନେକ ସୁନ୍ଦର ପକ୍ଷୀ ଦେଖାଯାଆନ୍ତି ।
ଏଠାରେ ଉଷାକୋଠି ଜଳପ୍ରପାତ ରହିବା ସହ ହୀରାକୁଦ ଜଳଭଣ୍ଡାରର ଦୃଶ୍ୟ ଓ ବତକ ତଥା ହଂସଙ୍କ କ୍ରୀଡା ପରିବେଶର ସୌନ୍ଦର୍ଯ୍ୟକୁ ଦ୍ବିଗୁଣିତ କରିଥାଏ ।
ଏଠାରୁ ବିଭିନ୍ନ ମୂଲ୍ୟବାନ ଉଦ୍ଭିଦ ସହ ଜଙ୍ଗଲରେ ବାଘ, ଚିତା ବାଘ, ହରିଣ, ସଂବର, ନୀଳ ଗାଈ ଓ ବହୁ ପ୍ରକାର ପକ୍ଷୀ ତଥା ସରୀସୃପ ବାସ କରନ୍ତି ।
କଳାହାଣ୍ଡି ଜିଲ୍ଲାର ଦକ୍ଷିଣ ଡିଭିଜନରେ ଭବାନୀପାଟଣାଠାରୁ ୧୨ କିଲୋମିଟର ଦୂରରେ ରହିଛି ୪୦୦ ବର୍ଗ କିଲୋମିଟର ବିଶିଷ୍ଟ କୋଟଗଡ ଅଭୟାରଣ୍ୟ ।
କୋଟଗଡ, ତୁମୁଡ଼ିବନ୍ଧ ଓ ବାଲିଗୁଡା ଉପ-ଡିଭିଜନର କୋଟଗଡ ଏବଂ ତୁମୁଡ଼ିବନ୍ଧ ରେଞ୍ଜର ପାଞ୍ଚଟି ଜଙ୍ଗଲ ଅଞ୍ଚଳରେ ଏହା ପରିବେଷ୍ଟିତ।
ପ୍ରମୁଖ ବାଘ ବାସସ୍ଥାନ, ଗଜପତି ଜିଲ୍ଲାର ଗାନ୍ଧୀ ଜଳପ୍ରପାତ, କର୍ଲାପାଟ ଏବଂ ଲାଖରୀ ଉପତ୍ୟକାର ଏକ ପୁରୁଣା ହାତୀ କରିଡର ନିକଟରେ ଏହି ଅଭୟାରଣ୍ୟ ଅବସ୍ଥିତ।
ଏଠାରେ ଚିତାବାଘ, ସମ୍ବର, ନୀଳଗାଈ, ବାର୍କିଂ ହରିଣ, ମାଉସ୍ ହରିଣ ଏବଂ ବିଭିନ୍ନ ପ୍ରଜାତିର ପକ୍ଷୀ ଏବଂ ସରୀସୃପ ଥାଆନ୍ତି ।
ସମ୍ବଲପୁର ଜିଲ୍ଲାର ଉତ୍ତର-ପୂର୍ବ ଦିଗ ୫୦ କିଲୋମିଟର ଦୂରରେ ୧୧୬ ବର୍ଗକିଲୋମିଟର ଅଂଚଳରେ ଖଳାଶୁଣି ବନ୍ୟପ୍ରାଣୀ ଅଭୟାରଣ୍ୟ ଅବସ୍ଥିତ।
ଖଳାଶୁଣି-ସାତକୋଶିଆ ପରିସରଭୁକ୍ତ ହୋଇଥିବାରୁ ଏଠାରେ ହାତୀ, ବିଲେଇ, ଗଧିଆ, ଚିତାବାଘ, ଜଙ୍ଗଲ ବିଲେଇ, କୋକିଶିଆଳି ଓ ଭାରତୀୟ ଛୋଟ ଚିତାବାଘ ଦେଖାଯାଆନ୍ତି ।
ଭୁବନେଶ୍ବର, ମାର୍ଚ୍ଚ ୩ (ଲୋକାଲ ୱାୟାର): ଗାଁଗହଳିରେ ଥିବା ଓଡିଆ ଲୋକକଳାକୁ ଉପହାର ମାଧ୍ୟମରେ ବିଭିନ୍ନ ସ୍ଥାନରୁ ଆଣି ଗୋଟିଏ ସ୍ଥାନରେ ଏକତ୍ରିତ କରାଇଛନ୍ତି ଲଭଲି ଅବସେସନ୍ସର ନାଜିଆ ଅଲି ।
ଭୁବନେଶ୍ବର ପଟିଆସ୍ଥିତ ତାଙ୍କର ଏହି ଉପହାର ଷ୍ଟୋରରେ ରହିଛି ବିଭିନ୍ନ ଅଞ୍ଚଳର କଳାକାରଙ୍କ ହାତ ତିଆରି ସାମଗ୍ରୀ, ପଟ୍ଟଚିତ୍ର ଓ ଟେରାକୋଟା ସାଙ୍ଗକୁ ଆହୁରି ଅନେକ କଳାକୃତି।
କର୍ପୋରେଟ୍ ଜଗତରେ ଓଡ଼ିଆ ଲୋକକଳା ଓ କାରିଗରଙ୍କୁ ପରିଚିତ କରାଇଥିବା ନାଜିଆଙ୍କ ସହ ଲୋକାଲ ୱାୟାରର ସ୍ବତନ୍ତ୍ର ସାକ୍ଷାତକାର ।
- ଆମେ ତୃଣମୂଳ ସ୍ତରରେ କଳାକାର ଓ ସେମାନଙ୍କ ହସ୍ତକଳା ସହ ସମ୍ପର୍କ ସ୍ଥାପନ କରୁ ଓ ଆମ ରାଜ୍ୟର ବିଭିନ୍ନ ହସ୍ତକଳାକୁ ଆଣି କର୍ପୋରେଟ କ୍ଷେତ୍ର ସହ ତାକୁ ପରିଚୟ କରାଉ।
ହାତଲେଖା କାଗଜ ଖଣ୍ଡେ ହେଲେ ମଧ୍ୟ ଅନେକ ଲୋକ ତାକୁ ସାଇତି ରଖନ୍ତି, ସେବେଠାରୁ ଉପହାର ପ୍ରତି ମୋର ଆକର୍ଷଣ ବଢିଯାଇଥିଲା ।
ଓଡିଶାରେ କଳାକାରମାନେ ଏତେ ସୁନ୍ଦର ସୁନ୍ଦର ହସ୍ତକଳା ତିଆରି କରନ୍ତି ଯେ, ସେମାନେ ହିଁ ରାଜ୍ୟ ପାଇଁ ଏକ ଉପହାର ଭଳି ମନେ ହୁଅନ୍ତି।
ମାତ୍ର ପରେ ୨୦୧୭ରେ ବିଭିନ୍ନ ଚିତ୍ରକଳା, ହସ୍ତକଳା, ପଟ୍ଟଚିତ୍ର ଓ ଆଦିବାସୀ କଳାକାରଙ୍କ ବିଭିନ୍ନ କରୁକଳା ଲୋକଙ୍କ ପସନ୍ଦଯୋଗ୍ୟ ହୋଇପାରିଲା ।
-ଆଗାମୀ ଦିନରେ ରାଜ୍ୟ ପର୍ଯ୍ୟଟନ ବିଭାଗ ସହିତ ସହବନ୍ଧିତ ହୋଇ ପର୍ଯ୍ୟଟକଙ୍କ ଜାଣିବା ପାଇଁ ବିଭିନ୍ନ ସ୍ଥାନରେ କଳାକାରଙ୍କ ପ୍ରଚାର ପାଇଁ ସେଠାରେ ବିଭିନ୍ନ କଳାକୃତି ପ୍ରଦର୍ଶନ କରିବାର ଯୋଜନା ରହିଛି ।
କେବଳ ଭୁବନେଶ୍ବରରେ ନୁହେଁ, ଅନ୍ୟ ରାଜ୍ୟମାନଙ୍କରେ ମଧ୍ୟ ଓଡ଼ିଆ ଲୋକକଳାକୁ ପରିଚିତ କରାଇବା ପାଇଁ ଏପରି ଅନେକ ଦୋକାନ ଓ ଶୋ-ରୁମ କରିବାକୁ ଆଶା ରଖିଛି ।
ବର୍ତ୍ତମାନ ଅଦାନି, ବେଦାନ୍ତ ଗ୍ରୁପ, ଇଣ୍ଡିଆନ ଅଏଲ୍, ଏମ୍.ଏସ୍.ଏମ୍.ଇ, ଡବ୍ଲୁଟିସି ଭୁବନେଶ୍ବର ଆଦିରେ ଆମ ଉପହାର ପହଞ୍ଚାଇ ପାରିଛୁ ।
-ଲଭଲି ଅବସେସନ୍ସରେ କେବଳ ଓଡିଆ ହସ୍ତକଳା ଓ ଚିତ୍ରକଳା ନାହିଁ, ବିଭିନ୍ନ ପ୍ରକାର ଫୁଲତୋଡା, ବୁକେ ଇତ୍ୟାଦି ମଧ୍ୟ ରହିଛି।
କଟକ, ମାର୍ଚ୍ଚ ୦୧ (ଲୋକାଲ ୱାୟାର): ହଜାରେ ବର୍ଷର ସହର କଟକରେ ବାରବାଟୀ ଷ୍ଟାଡିୟମ୍ ବ୍ୟତୀତ ଅନ୍ୟ ଅନେକ ସ୍ମୃତିପୀଠ ଓ ସଂଗ୍ରହାଳୟ ମଧ୍ୟ ରହିଛି।
ଏହି ଚିଠିଗୁଡ଼ିକୁ ସେ ସେ ଜେନେଭା, ଇଟାଲୀର ମିଲାନ, ମିଆଁମାର୍ ରେଙ୍ଗୁନ ଜେଲ, ପ୍ରେସିଡେନ୍ସି ଜେଲ, ଆଲିପୁର, ନ୍ୟୁ ସେଣ୍ଟ୍ରାଲ ଜେଲ, କଲିକତା ଏବଂ ବର୍ଲିନରୁ ଥିବା ତାଙ୍କର ପିତାମାତା ଓ ପରିବାର ସଦସ୍ୟମାନଙ୍କ ପାଖକୁ ଲେଖିଥିଲେ ।
୧୮୯୨ରୁ ୧୯୩୪ ମସିହା ଅର୍ଥାତ ତାଙ୍କର ଦେହାନ୍ତ ପର୍ଯ୍ୟନ୍ତ ସେ କଟକର ଏକ କୋଠାଘରେ ରହୁଥିଲେ, ଯାହା ଏବେ ମଧୂସ୍ମୃତି ପୀଠ ଭାବେ ଜଣାଶୁଣା।
ସଂଗ୍ରହାଳୟରେ ମଧୁବାବୁ ବ୍ୟବହାର କରୁଥିବା ଟେବୁଲ, ପ୍ରିୟ କାଳି ବୋତଲ, ପେନ୍ ଷ୍ଟାଣ୍ଡ, ପାଣି ଜଗ୍, ଚାମଚ, କାଠରେ ନିର୍ମିତ ଦୁଇଟି ନାଗକନ୍ୟା ଷ୍ଟାଣ୍ଡ, ହାତୀଦାନ୍ତ ବାକ୍ସ, ଦଲିଲ, ଦସ୍ତାବିଜ୍, ସାର୍ଟିଫିକେଟ୍, ଟୋପି, ବିଛଣା, ଖଟ ଓ ହୋମିଓପାଥି ଔଷଧ ବାକ୍ସ ରହିଛି ।
କଟକର ମହାନଦୀ ଗଣେଶଘାଟ ନିକଟସ୍ଥ ସାହେବଜାଦା ବଜାରରେ ରହିଛି ସ୍ବାଧୀନତା ସଂଗ୍ରାମ ସହ ଜଡ଼ିତ ପ୍ରସିଦ୍ଧ ସ୍ବରାଜ ଆଶ୍ରମ ।
ଏହି ଆଶ୍ରମକୁ ମହାତ୍ମା ଗାନ୍ଧି ଥରେ ଆସିଥିଲେ ଓ ସ୍ବାଧୀନତା ଆନ୍ଦୋଳନରେ ରାଜ୍ୟର ଜନନାୟକମାନେ ଏଠାରେ ଇଂରେଜ ବିରୋଧୀ ପଦକ୍ଷେପ ସଂପର୍କରେ ମନ୍ତ୍ରଣା କରୁଥିଲେ।
ସ୍ବରାଜ ଆଶ୍ରମର ମୂଳକୋଠା କେନ୍ଦ୍ରସ୍ଥଳରେ ଅବସ୍ଥିତ, ଯାହାକି ୨ ମହଲା ବିଶିଷ୍ଟ ଏବଂ ବ୍ରିଟିଶ ଔପନିବେଶିକ ସମୟରେ ନିର୍ମିତ ହୋଇଥିଲା ।
ଏହି କୋଠାଘର ପଛପଟେ ଅନ୍ୟ ଏକ ୨ ମହଲା ବିଶିଷ୍ଟ କୋଠାଘର ରହିଛି, ଯାହା ରାଜ୍ୟ ପ୍ରତ୍ନତତ୍ତ୍ବ ବିଭାଗର ସଂରକ୍ଷିତ କୀର୍ତ୍ତି ଭାବେ ପରିଗଣିତ ହୋଇଛି ।
୨୦୧୮ ମାର୍ଚ୍ଚ ୧୭ କଟକର ତୁଳସୀପୁରଠାରେ ଭୂମିପୁତ୍ର ବିଜୁ ପଟ୍ଟନାୟକଙ୍କ ସ୍ମୃତି ଉଦ୍ଦେଶ୍ୟରେ ରାଷ୍ଟ୍ରପତି ରାମନାଥ କୋବିନ୍ଦ ଏହାକୁ ସର୍ବସାଧାରଣଙ୍କ ଉଦ୍ଦେଶ୍ୟରେ ସମର୍ପିତ କରିଥିଲେ।
ସଂଗ୍ରହାଳୟଟି ଚାରୋଟି କକ୍ଷବିଶିଷ୍ଟ ହୋଇଥିବାବେଳେ ପ୍ରଥମ କକ୍ଷରେ ବିଜୁ ପଟ୍ଟନାୟକଙ୍କର ଓଡ଼ିଆ ଏବଂ ଇଂରାଜୀରେ ଦସ୍ତଖତ, ହାତଲେଖା, ଗ୍ରାମଫୋନ, ତାଙ୍କର ଜାତକ, ଆରାମ ଚଉକି ଏବଂ ତାଙ୍କଦ୍ୱାରା ବ୍ୟବହୃତ ଅନ୍ୟାନ୍ୟ ସାମଗ୍ରୀ ପ୍ରଦର୍ଶିତ କରାଯାଇଛି ।
ଦ୍ୱିତୀୟ କକ୍ଷରେ ବିଜୁ ପଟ୍ଟନାୟକଙ୍କର ବ୍ୟକ୍ତିଗତ ଏବଂ ବିଭିନ୍ନ ରାଜନେତାଙ୍କ ସହ ବିଭିନ୍ନ ଦୁର୍ଲଭ ଛବି ପ୍ରଦର୍ଶିତ ହୋଇଛି ।
ଚତୁର୍ଥ କକ୍ଷରେ ବିଜୁ ପଟ୍ଟନାୟକଙ୍କର ଖଟ, ପୋଷାକ, ଖବରକାଗଜରେ ପ୍ରକାଶିତ ତାଙ୍କର ବିଭିନ୍ନ ମତାମତ ଆଦି ପ୍ରଦର୍ଶିତ କରାଯାଇଛି ।
ତା' ମଧ୍ୟରେ ରହିଛି ଏୟାରଗନ୍, ଷ୍ଟାମ୍ପ ଷ୍ଟାଣ୍ଡ୍ ବା ହୋଲ୍ଡର ଏବଂ ୧୯୯୨ କଳିଙ୍ଗ ବାଲିଯାତ୍ରା ସମୟରେ ସେ ବ୍ୟବହାର କରୁଥିବା ବଡ଼ ଟୋପି ବା ହ୍ୟାଟ୍ ଇତ୍ୟାଦି।
ଆନନ୍ଦ ଭବନ ପ୍ରବେଶଦ୍ୱାରର ଦକ୍ଷିଣ ପାର୍ଶ୍ୱରେ ତାଙ୍କ ଉପରେ ଲିଖିତ ପୁସ୍ତକ 'ପେଜେସ୍ ଫ୍ରମ୍ ଦ ଟଲ୍ ମ୍ୟାନ'ରୁ କିଛି ବିଶେଷ ଅଂଶ ପ୍ରଦର୍ଶନ କରାଯାଇଛି ।
ବାମ ପାର୍ଶ୍ୱରେ ବିଜ୍ଞାନର ଉନ୍ନୟନ ପାଇଁ ବିଜୁ ପଟ୍ଟନାୟକ ଆରମ୍ଭ କରିଥିବା କଳିଙ୍ଗ ଫାଉଣ୍ଡେସନ ସଂସ୍ଥା ସଂପର୍କରେ ଦର୍ଶାଯାଇଛି ।
ଉପରମହଲାରେ ଥିବା ଦୁଇଟି କୋଠରୀକୁ ଅଧ୍ୟୟନ କେନ୍ଦ୍ର ରୂପେ ପ୍ରସ୍ତୁତ ହୋଇଥିବାବେଳେ ସେଠାରେ ଚିତ୍ରଶିଳ୍ପୀ ରବିନାରାୟଣ ରଥଙ୍କ ଦ୍ୱାରା ଅଙ୍କିତ ବିଜୁ ପଟ୍ଟନାୟକଙ୍କର ଚିତ୍ର ସ୍ଥାନିତ ହୋଇଛି ।
ଭୁବନେଶ୍ବର, ଫେବ୍ରୁଆରି ୨୯ (ଲୋକାଲ ୱାୟାର): ଭୁବନେଶ୍ବରରେ ଟ୍ରାଫିକ ନିୟମ ଅନୁସାରେ ଗାଡି ପାର୍କିଂକରୁ ନ ଥିବା ଲୋକଙ୍କୁ ଦଣ୍ଡିତ କରାଯିବ ଓ ଉଲଂଘନକାରୀଙ୍କ ଠାରୁ ଜରିମାନା ଆଦାୟ ହେବ ବୋଲି ପରିବହନ ମନ୍ତ୍ରୀ ପଦ୍ମନାଭ ବେହେରା ଲୋକାଲ ୱାୟାରକୁ ଶନିବାର କହିଛନ୍ତି ।
ଶନିବାର ସଂଶୋଧିତ ମଟର ଯାନ ଆଇନ କୋହଳ ଅବଧି ଶେଷ ହେଉଥିବାବେଳେ ଗତ ଛଅ ମାସ ଭିତରେ ଅଧିକାଂଶ ଆବେଦନକାରୀଙ୍କୁ ଗାଡି ଲାଇସେନ୍ସ ମିଳିସାରିଥିବା ପରିବହନ ମନ୍ତ୍ରୀ କହିଛନ୍ତି ।
ତେବେ ଆଜି ଯେପରି ବିଭିନ୍ନ ସ୍ଥାନରେ ଗାଡି କାଗଜପତ୍ର ଯାଞ୍ଚ ହେଉଛି, ରବିବାରଠାରୁ ମଧ୍ୟ ସେହିପରି ଯଥାରୀତି ତଦାରଖ କରାଯିବ, ତେଣୁ ଏହାକୁ ନେଇ ଆତଙ୍କିତ ହେବାର ନାହିଁ ବୋଲି ସେ କହିଛନ୍ତି ।
ଗାଡିଚାଳକ ସହ ପଛରେ ବସିଥିବା ଲୋକ ମଧ୍ୟ ହେଲମେଟ ପିନ୍ଧିବା ଉଚିତ, ଏଥିପାଇଁ ବିଭିନ୍ନ ପ୍ରକାର ସଚେତନତା କାର୍ଯ୍ୟକ୍ରମ କରାଗଲେ ସୁଦ୍ଧା ଲୋକେ ଏଥିପ୍ରତି ସତର୍କ ହେଉନଥିବା ସେ କହିଛନ୍ତି।
ଏହି ଅବଧି ସରିଆସିଲା ବେଳକୁ ଯେଉଁମାନେ ଆବେଦନ କରିଥିଲେ, ସେମାନଙ୍କୁ ମଧ୍ୟ ଖୁବ ଶୀଘ୍ର ଲାଇସେନ୍ସ ମିଳିଯିବ ବୋଲି ସେ ସୂଚନା ଦେଇଛନ୍ତି।
ଭୁବନେଶ୍ବର, ଫେବ୍ରୁଆରି ୨୯ (ଲୋକାଲ ୱାୟାର): କିଛିଦିନ ତଳେ ରାଜଧାନୀ ଭୁବନେଶ୍ବରରେ ବାର୍ଡ ଫ୍ଲୁ ରୋଗକୁ ନେଇ ଚାଞ୍ଚଲ୍ୟ ଖେଳିଯାଇଥିଲା।
ଓଡ଼ିଶା କୃଷି ଓ ବୈଷୟିକ ବିଶ୍ବବିଦ୍ୟାଳୟ (ଓୟୁଏଟି)ର କୁକୁଡ଼ା ଫାର୍ମରେ ଏହା ଚିହ୍ନଟ ହୋଇଥିବାବେଳେ ଅନ୍ୟ ଅଂଚଳବାସୀ ମଧ୍ୟ ଆତଙ୍କିତ ହୋଇପଡ଼ିଥିଲେ।
ତେବେ ଆସନ୍ତୁ ଜାଣିବା, କୁକୁଡା ଓ ବତକଙ୍କୁ ହେଉଥିବା ଏହି ବାର୍ଡ ଫ୍ଲୁ ରୋଗର ଲକ୍ଷଣ କଣ ଏବଂ ଏହାର ନିରାକରଣ କିପରି କରିହେବ।
ଏହା ବାୟୁ ଦ୍ବାରା ସଂକ୍ରମିତ ହେଉଥିବାରୁ ବାର୍ଡ ଫ୍ଲୁ କୁକୁଡ଼ା ବ୍ୟତୀତ ଗୃହପାଳିତ ପକ୍ଷୀ ଏବଂ ମଣିଷଙ୍କୁ ବ୍ୟାପିଥାଏ ବୋଲି ପ୍ରାଣୀ ବିଶେଷଜ୍ଞମାନେ କହନ୍ତି।
ସ୍ୱଳ୍ପ କ୍ଷତିକାରକ ଫ୍ଲୁ- କୁକୁଡ଼ା ଏବଂ କୁକୁଡ଼ା ଚିଆଁମାନଙ୍କଠାରେ ଶ୍ବାସନଳୀ ଜନିତ ରୋଗ, କଫ ଛିଙ୍କ, ଶ୍ବାସନଳୀରୁ ଘଡ଼ ଘଡ଼ ଶବ୍ଦ ବାହାରିବା, ଆଖିରୁ ପାଣି ନିର୍ଗତ ହେବା ଭଳି ସମସ୍ୟା ଦେଖାଦେଇଥାଏ ।
ଅଣ୍ଡା ଚିଆଁଙ୍କଠାରେ ଶରୀର ଧିମା ପଡ଼ିଯିବା, ଅଣ୍ଡା ଉତ୍ପାଦନ ହ୍ରାସ ପାଇବା, ଖାଦ୍ୟ, ପାଣି ଗ୍ରହଣ କମିଯିବା, ମଇଳା ଦେଖାଯିବା ଏବଂ ଡ଼ାଇରିଆ ଭଳି ଲକ୍ଷଣ ହୁଏ ।
ଅଧିକ କ୍ଷତିକାରକ ଫ୍ଲୁ- ସମୁଦ୍ର ଉପକୂଳବର୍ତ୍ତୀ ଅଞ୍ଚଳରେ ଥିବା ବନ୍ୟପକ୍ଷୀଙ୍କର ଏହି ରୋଗ ଯୋଗୁଁ ହଠାତ ମୃତ୍ୟୁ ଘଟିଥାଏ ।
କୁକୁଡାମାନଙ୍କ କ୍ଷେତ୍ରରେ ମଧ୍ୟ ସ୍ୱଳ୍ପ କ୍ଷତି କରୁଥିବା ଫ୍ଲୁ ୫ ପ୍ରତିଶତ ହେଉଥିଲେ ଅଧିକାଂଶ କୁକୁଡାଙ୍କ ପାଖରେ ବେଶି କ୍ଷତି କରୁଥିବା ଫ୍ଲୁ ଦେଖିବାକୁ ମିଳେ, ତେଣୁ ସେମାନେ ହଠାତ ମରିଯାନ୍ତି ।
ଅଧିକ କ୍ଷତି କରୁଥିବା ଫ୍ଲୁ ହେଲେ ସ୍ନାୟୁଜନିତ ରୋଗ ଯଥା- ମୁଣ୍ଡ ଏବଂ ବେକ କମ୍ପିବା, ଠିଆହେବାକୁ ସକ୍ଷମ ନ ହେବା, ବେକ ବଙ୍କା କରିଦେବା, ଗୋଡ଼ ଏବଂ ମୁଣ୍ଡକୁ ସିଧା ନ କରିପାରିବା ଇତ୍ୟାଦି ଲକ୍ଷଣ ଦେଖାଯାଏ।
ଖାଦ୍ୟ ଏବଂ ପାଣି ଗ୍ରହଣ କମ୍ କରିବା ପରିଲକ୍ଷିତ ହୁଏ, ଅଣ୍ଡା ଦେବା ହଠାତ୍ ବନ୍ଦ ହୋଇଯାଏ, ଶରୀରରେ ଆବୁ ପରି କିଛି ବାହାରେ, ଚର୍ମ ଉପରେ ରକ୍ତ ଛିଟା ଭଳି କିଛି ଲକ୍ଷଣ ଦେଖାଯାଏ ।
ବାର୍ଡ ଫ୍ଲୁ ହେବା ଦ୍ବାରା ମଣିଷ ଠାରେ କଫ, ଡ଼ାଇରିଆ, ଶ୍ବାସନଳୀ ରୁଦ୍ଧ, ନିଶ୍ବାସ ପ୍ରଶ୍ବାସ ନେବାରେ ଅସୁବିଧା ଦେଖାଦେବା, ଜ୍ୱର ହେବା, ମୁଣ୍ଡ ବିନ୍ଧା ନାକରୁ ପାଣି ବାହାରିବା ଭଳି ଲକ୍ଷଣ ଦେଖାଯାଇଥାଏ ।
ଯଦି କୌଣସି ବି କୁକୁଡାଙ୍କ ନିକଟରେ ଏପରି ଲକ୍ଷଣ ପରିଲକ୍ଷିତ ହୁଏ, ତେବେ ସୁସ୍ଥ ପକ୍ଷୀଙ୍କୁ ଆକ୍ରାନ୍ତ ହୋଇଥିବା ପକ୍ଷୀଙ୍କଠାରୁ ଅଲଗା ରଖିବା ଆବଶ୍ୟକ ।
ସଂକ୍ରମଣର ପରିମାଣ ଅଧିକ ହୋଇଥିଲେ ବିଶେଷଜ୍ଞଙ୍କ ପରାମର୍ଶ ଅନୁସାରେ ସେମାନଙ୍କୁ ମାରିଦେବା ସହ ମୃତଦେହକୁ ପୋଡିଦେବା ଆବଶ୍ୟକ ।
ସଂକ୍ରମିତ କୁକୁଡା ରହୁଥିବା ସ୍ଥାନର କାନ୍ଥ, ଚଟାଣ, ଛାତକୁ ୩ ପ୍ରତିଶତ କାଲସିୟମ୍ ହାଇଡ୍ରୋକସାଇଜରେ ପରିଷ୍କାର କରନ୍ତୁ ।
ବ୍ଲିଚିଂ ପାଉଡ଼ର ଏବଂ ଚୂନ ପକାଇ ଚଟାଣକୁ ଶୋଧିତ କରିବା ନିହାତି ଜରୁରି ଏବଂ କୁକୁଡ଼ା ଫାର୍ମ ପରିସରକୁ ୪ ପ୍ରତିଶତ ଫର୍ମାଲିନରେ ସ୍ନୋ କରିବା ଉଚିତ ।
ଏହି ରୋଗର କୌଣସି ବିଧିବଦ୍ଧ ଔଷଧ ନଥାଏ, ତେବେ ରୋଗ ବ୍ୟାପିବା ବନ୍ଦ କରିବା ପାଇଁ ଆଣ୍ଟିବାୟୋଟିକ୍ ଏବଂ ଅନ୍ୟ ସାହାଯ୍ୟକାରୀ ଔଷଧ ଦିଆଯାଏ।
ରୋଗରୁ ମୁକ୍ତି ପାଇବା ପାଇଁ ଇନ୍ ଆକ୍ଟିଭେଟେଡ୍ ଇନଫ୍ଲୁଏନ୍ଜା ନାମକ ଭୂତାଣୁ ପ୍ରତିଷେଧକ ଟୀକା ମଧ୍ୟ ଚିକିତ୍ସା କେନ୍ଦ୍ରରେ ମିଳୁଛି ।
ଉଲ୍ଲେଖଯୋଗ୍ୟ, ନିକଟରେ ଓୟୁଏଟି କୁକୁଡ଼ା ଫାର୍ମର ଏକ କିଲୋମିଟର ବ୍ୟାସାର୍ଦ୍ଧରେ ଥିବା ପ୍ରାୟ ଏକ ହଜାରରୁ ଊର୍ଦ୍ଧ୍ବ କୁକୁଡ଼ା ଓ ଅନେକ ବତକଙ୍କୁ ପୋତିଦିଆଯାଇଥିଲା ।
କଟକ, ଫେବ୍ରୁଆରି ୨୮ (ଲୋକାଲ ୱାୟାର): ତାପମାତ୍ରା ବଢିବା ସାଙ୍ଗକୁ ଧୀରେ ଧୀରେ ଜୁସ୍ ଓ ଲସି ଦୋକାନଗୁଡ଼ିକ ସହର ବଜାରରେ ଖୋଲିବା ଆରମ୍ଭ କଲାଣି।
ତେବେ ସହରବାସୀ ଧୀରେ ଧୀରେ ସ୍ବାସ୍ଥ୍ୟ ସଚେତନ ହେଉଥିବାବେଳେ ସକାଳୁ ସକାଳୁ ପାର୍କ, ଜିମ୍ ଓ ଯୋଗ କେନ୍ଦ୍ର ଆଗରେ ବିକ୍ରି ହେଉଥିବା ବିଭିନ୍ନ ସ୍ବାସ୍ଥ୍ୟ ଉପଯୋଗୀ ପାନୀୟର ଚାହିଦା ଆଗଭଳି ବେଶ୍ ଉପରେ ରହିଛି।
ଏସବୁ ସ୍ଥାନ ଆଗରେ ରହୁଛି- ଭୁଷି ମିଶ୍ରି ସର୍ବତ, କଲରା ଜୁସ, ତ୍ରିଫଳା ଜୁସ, ନଣ୍ଡାବଗୁଲି ସର୍ବତ, ପାନ ମାଧୁରୀ ସର୍ବତ, ମାଣ୍ଡିଆ ଜାଉ, ଲାଉ ଜୁସ, ବେଲପତ୍ର ଗୋଲମରିଚ ଜୁସ, ବାଦାମ ସର୍ବତ, ଜାଇ ଫଳ ଜୁସ, ଅଦା ଜୁସ, ଲବଙ୍ଗ ଜୁସ, ଜାଇତ୍ରୀ ଜୁସ ଓ ଅଳେଇଚ ଜୁସ ଭଳି ଦେହ ପାଇଁ ଉପାଦେୟ ପାନୀୟ।
ଛତ୍ରବଜାର ବଳଭଦ୍ରପୁରର ସର୍ବତ ଦୋକାନୀ ରଞ୍ଜନ ପ୍ରଧାନ କହନ୍ତି, ସକାଳ ୬ଟାରୁ ଅପରାହ୍ନ ୧ଟା ଓ ଅପରାହ୍ନ ୪ଟାରୁ ରାତି ୯ଟା ପର୍ଯ୍ୟନ୍ତ ତାଙ୍କ ଦୋକାନରେ ଏଭଳି ସର୍ବତର ବେଶି ଚାହିଦା ଥାଏ ।
ଜୁସଗୁଡିକ ମଧ୍ୟରୁ ଅନେକ ଉପକରଣକୁ ରାତିରୁ ପାଣିରେ ଭିଜେଇ କରି ସର୍ବତ କରାଯାଏ ଓ କିଛି ୧୦ରୁ ୧୫ ମିନିଟ ପୂର୍ବରୁ ପାଣିରେ ଭିଜା ହୋଇ ହୁଏ ।
ରଞ୍ଜନଙ୍କ ସର୍ବତ ଦୋକାନରେ ସବୁବେଳେ ଭିଡ ହୋଇଥାଏ ଏବଂ ଦୈନିକ ତିନିରୁ ଚାରି ହଜାର ଟଙ୍କାର ବ୍ୟବସାୟ ହୋଇଥାଏ ବୋଲି ସେ କହିଛନ୍ତି।
ତାଙ୍କ କହିବା ଅନୁସାରେ, ନାନାଦି ପେଟ ସମସ୍ୟା, ନିଦ୍ରାହୀନତା, ମଧୁମେହ ଓ ଥକାପଣ ଆଦି ସମସ୍ୟା ପାଇଁ ଏସବୁ ପ୍ରାକୃତିକ ସର୍ବତ ପିଇବା ସ୍ୱାସ୍ଥ୍ୟ ପାଇଁ ଭଲ।
ବିଶେଷତଃ ବାଦାମ ସର୍ବତ ବିଭିନ୍ନ ପ୍ରକାର ବାଦାମରେ ପ୍ରସ୍ତୁତ ହେଉଥିବାବେଳେ ସେଥିରେ ଫଳ ସେଉ ମଧ୍ୟ ପକାଇ ଦିଆଯାଏ, ଯାହାର ମୂଲ୍ୟ ୪୦ ଟଙ୍କା ।
ଏହି ପାନୀୟ ଚାହିଦାରେ ରହିଥିବାବେଳେ ବାରବାଟୀ ଷ୍ଟାଡିୟମ ନିକଟରେ ଏକ ଦୋକାନରେ ନଣ୍ଡାବଗୁଲି ସର୍ବତର ରୋଜ, ଜଲଜିରା ଓ କୋଲା ଫ୍ଲେଭର ବିକ୍ରି ହେଉଛି ।
ଖାନନଗରସ୍ଥିତ କାଳିମନ୍ଦିର ପାର୍କକୁ ସକାଳ ବେଳା ଅନେକ ବୟସ୍କ ଲୋକେ ପ୍ରାତଃ ଭ୍ରମଣ କରିବାକୁ ଆସନ୍ତି, ଯେଉଁଠାରେ ଏହି ସର୍ବତ ଓ ମାଣ୍ଡିଆ ଜାଉ ଭଲ ବିକ୍ରି ହୁଏ।
ବର୍ତ୍ତମାନର ମକଟେଲ ଓ କକଟେଲ ଯୁଗରେ ପ୍ରାୟ ଅଧିକାଂଶ ଲୋକେ ଏଭଳି ସ୍ୱାସ୍ଥ୍ୟ ଉପଯୋଗୀ ଥଣ୍ଡା ପାନୀୟ ପିଇବାକୁ ବେଶି ଉତ୍ସୁକ ଥିବା ଦେଖିବାକୁ ମିଳିଛି ।
ଖୋର୍ଦ୍ଧା, ଫେବ୍ରୁଆରି ୨୭ (ଲୋକାଲ ୱାୟାର): ଚିଲିକାର ସାତପଡାରେ ଗତବର୍ଷ ଅପେକ୍ଷା ଡଲଫିନ୍ ସଂଖ୍ୟା ବୃଦ୍ଧି ପାଇଥିବାବେଳେ ଗତ ମାସ ସୁଦ୍ଧା ୧୩ଟି ସ୍ଥାନରୁ ୧୪୫ରୁ ୧୭୦ଟି ଡଲଫିନ ଚିହ୍ନଟ ହୋଇଛି।
ଏମାନେ ଅନ୍ୟ ସମୟରେ ଆଣ୍ଟାର୍କଟିକା ଓ ଆର୍କଟିକ ଅଂଚଳରେ ରହୁଥିବାବେଳେ ଏମାନଙ୍କ ବୈଜ୍ଞାନିକ ନାମ ଟୁରସିଅପ୍ସ ଟ୍ରୁନକାଟସ।
ଏମାନେ ଦେହର ଓଜନ ଅନୁଯାୟୀ ୩୬ ମିଲିଲିଟର ଅମ୍ଳଜାନ ସଂରକ୍ଷଣ କରି ରଖିପାରନ୍ତି ଏବଂ ଗଭୀର ସମୁଦ୍ର ଅର୍ଥାତ ନଅଶହ ନବେ ଫୁଟ ତଳକୁ ଯାଇପାରନ୍ତି ।
୧୮୪୬ ମସିହାରେ ଏହି ଡଲଫିନ୍ ପ୍ରଜାତିଙ୍କର ଆବିଷ୍କାର ହୋଇଥିବାବେଳେ ଏମାନଙ୍କର ବୈଜ୍ଞାନିକ ନାମ ଲାଗେନୋରିହାଇନୋଚସ ଅଲବିରୋଷ୍ଟ୍ରିୟ ।
ଏହି ଡଲଫିନର ଉପର ଓ ତଳ ଅଠାରେ ସମାନ ପଚିଶରୁ ତିରିଶଟି ଦାନ୍ତ ରହିଥାଏ ଓ ଏକ ହଜାରରୁ ତିନି ହଜାର ତିନିଶହ ଫୁଟ ଜଳରେ ବାସ କରିବାକୁ ଭଲ ପାଆନ୍ତି।
ଉଲ୍ଲେଖଯୋଗ୍ୟ, ଗ୍ରୀଷ୍ମ ଆରମ୍ଭ ଅର୍ଥାତ ମାର୍ଚ୍ଚ ବା ଅପ୍ରେଲ ମାସରେ ଚିଲିକାରେ ବିଦେଶାଗତ ପକ୍ଷୀଙ୍କ ସହ ଡଲଫିନଙ୍କ ଜଳକ୍ରୀଡା ପର୍ଯ୍ୟଟକଙ୍କୁ ଖୁବ ଆକର୍ଷିତ କରେ।
ବନ୍ୟଜନ୍ତୁ ଡ଼ିଭିଜନ ପକ୍ଷରୁ ଆରମ୍ଭ ହୋଇଥିବା ଡଲଫିନ ଗଣନା ଅନୁଯାୟୀ, ଚିଲିକାର ରାଜହଂସଠାରେ ପ୍ରାୟ ୨୫ଟି ଡଲଫିନ ମିଳନ ପାଇଁ ବିଚରଣ କରୁଥିବାବେଳେ ମାଳତିକୁଦ ଓ ମଗରମୁଖରେ ୨୦ଟି ଲେଖାଏଁ, ମହିଷାରେ ୧୫ରୁ ୨୦ଟି ପର୍ଯ୍ୟନ୍ତ ଚିହ୍ନଟ ହୋଇଛନ୍ତି।
ଏହାବାଦ୍ ଜହ୍ନିକୁଦା, ନଳବଣ, କାଳିଯୁଗେଶ୍ବର, ପଥରା, ସାମଲ ଆଇସଲ୍ୟାଣ୍ଡ, କାଳୀଜାଈ ଆଇସଲ୍ୟାଣ୍ଡ, ଆଇଏନଏସ ଚିଲିକା, କୃଷ୍ଣପ୍ରସାଦ ଗଡ଼ ଜେଟୀ ଏବଂ ସାତପଡାଠାରେ ଡଲଫିନଙ୍କ ବିଚରଣ କରୁଛନ୍ତି ।
ଖୋର୍ଦ୍ଧା, ଫେବ୍ରୁଆରି ୨୬ (ଲୋକାଲ ୱାୟାର): ରାଜ୍ୟର ପ୍ରମୁଖ ପର୍ଯ୍ୟଟନସ୍ଥଳୀ ଚିଲିକା ଓ ଏହାର ଆଖପାଖରେ ପ୍ରଖ୍ୟାତ ମା କାଳିଜାଈ ଓ ତାରାତାରିଣୀଙ୍କ ପୀଠ ସଂପର୍କରେ ସମସ୍ତେ ଜାଣନ୍ତି, ତେବେ ଏହି ଅଂଚଳରେ ଆହୁରି ଅନେକ ମନ୍ଦିର ରହିଛି ।
ମନ୍ଦିର ପରିସରରେ ନାମଯଜ୍ଞ ମନ୍ଦିର, ଆନନ୍ଦ ମଣ୍ଡପ, ପ୍ରସାଦ ସେବନ ମଣ୍ଡପ, ଲକ୍ଷ୍ମୀ ଭଣ୍ଡାର, ଗନ୍ତାଘର ଓ ରୋଷଶାଳା ଆଦି ରହିଛି।
ଏହି ମନ୍ଦିର କେବେ ପ୍ରତିଷ୍ଠା ହେଲା, ସେସଂପର୍କରେ କାହାରିକୁ ଜଣାନଥିଲେ ମଧ୍ୟ ଏଠାରେ ଏକ ଅଶ୍ବତ୍ଥ ଗଛତଳେ ଗଣେଶଙ୍କ ମୂର୍ତ୍ତି ପୂଜା ପାଆନ୍ତି ।
ଲୋକକଥା ଅନୁସାରେ, ଏହି ବାମାବର୍ତ୍ତୀ ଦନ୍ତ ବିଶିଷ୍ଟ ଗଣେଶ ମୂର୍ତ୍ତି ପୂରୀର ଗଜପତି ଶ୍ରୀପୁରୁଷୋତ୍ତମ ଦେବଙ୍କ ସହ ସମ୍ପର୍କିତ।
ଖଲ୍ଲିକୋଟରୁ ୯ କିଲୋମିଟର ଦୂରରେ ରହିଛି ନିର୍ମଳଝର ପର୍ଯ୍ୟଟନସ୍ଥଳୀ, ଯାହା ଚିଲିକାରୁ ମାତ୍ର ୧୦ରୁ ୧୨ କିଲୋମିଟର ଦୂରରେ ଅବସ୍ଥିତ ।
ଛୋଟ ଏକ ଝରଣା ଓ କାଚକେନ୍ଦୁ ପରି ପାଣି ଥିବାରୁ ଏହାକୁ ନିର୍ମଳ ଝର ବୋଲି କୁହାଯାଏ, ଯେଉଁଠାରେ ଭଗବାନ ବିଷ୍ଣୁ ପୂଜା ପାଆନ୍ତି।
ବ୍ରହ୍ମପୁରରୁ ୫୦ କିଲୋମିଟର ଦୂର ପର୍ବତ ଓ ଘନ ଅରଣ୍ୟ ମଧ୍ୟରେ ରହିଛି ଏହି ଉଷ୍ଣ ପ୍ରସବଣ, ଯାହାର ଔଷଧୀୟ ଜଳ ରୋଗକ୍ଷୟ କରେ ବୋଲି ବିଶ୍ବାସ ରହିଛି।
ପ୍ରତି ସୋମବାର ଓ ସଂକ୍ରାନ୍ତି ତିଥିରେ ଶ୍ରଦ୍ଧାଳୁମାନେ ଉଷ୍ଣ ପ୍ରସବଣରୁ ଦଉଡି କିମ୍ବା ଅଙ୍କୁଶ ସାହାଯ୍ୟରେ ପୂର୍ବରୁ ଭକ୍ତମାନେ ଦେବୀଙ୍କୁ ଅର୍ପଣ କରିଥିବା ଗୁଆ ଖୋଜନ୍ତି ।
ପ୍ରାକୃତିକ ସୌନ୍ଦର୍ଯ୍ୟ ବେଷ୍ଟିତ ଏହି ସ୍ଥାନରେ ଏକ ପର୍ବତର ଶିଖରରେ ପାଞ୍ଚଟି ମନ୍ଦିର ରହିଛି, ଯାହା ପଞ୍ଚୁ ମହାଦେବ ମନ୍ଦିର ନାମରେ ପରିଚିତ।
ଶିବରାତ୍ରି ଓ କାର୍ତ୍ତିକ ପୂର୍ଣ୍ଣିମାରେ ବିଭିନ୍ନ ସ୍ଥାନରୁ ଶ୍ରଦ୍ଧାଳୁମାନେ ଏଠାରେ ପୂଜାର୍ଚ୍ଚନା କରିବାକୁ ଆସିଥାନ୍ତି ।
ବ୍ରହ୍ମପୁର ସହରରୁ ୧୫ କିଲୋମିଟର ଦୂରରେ ମହୁରିକାଳୁଆ ଶକ୍ତି ପୀଠ ରହିଛି, ଯେଉଁଠାରେ ରକ୍ତସିନ୍ଦୁରମଣ୍ଡିତା ମୟୂରପୁଚ୍ଛରେ ମା କାଳୀ ବିରାଜିତ ହୋଇଛନ୍ତି।
ଏହି ପ୍ରାକୃତିକ ପର୍ଯ୍ୟଟନସ୍ଥଳ ପର୍ବତ ମଧ୍ୟରେ ବେଷ୍ଟିତ ହୋଇଥିବାରୁ ବିଭିନ୍ନ ସ୍ଥାନରୁ ବହୁ ପର୍ଯ୍ୟଟନଙ୍କୁ ଆକର୍ଷିତ କରେ।
ବ୍ରହ୍ମପୁର ସହରକୁ ଯିବା ପାଇଁ ଭୁବନେଶ୍ବରରୁ ୧୬ ନମ୍ବର ଜାତୀୟ ରାଜପଥରେ ୧୫୦ କିଲୋମିଟର ରାସ୍ତା ଅତିକ୍ରମ କଲେ ଛତ୍ରପୁରରେ ପହଞ୍ଚିପାରିବେ।
